En stor (30 millimeter), mørkfarget rødlig hornbille, kroppsformen er nokså bred. Som vanlig hos hornbiller er det stor forskjell mellom kjønnene, hannene er større og har et kraftig, krumt horn på hodet og to korte, litt krummede horn på pronotum. Pronotum har tydelig, rynkete mikroskulptur på sidene, dekkvingene fine punktrader. Hunnen mangler horn og framspring på thorax, kroppsformen oval, pronotum tett og kraftig punktert.